
RAPORT DE SPECIALITATE
privind reorganizarea Palatului Culturii Teodor Costescu , modificarea Organigramei, 
a Statului de funcții în regim contractual și a Regulamentului de Organizare și Funcționare ale Palatului Culturii Teodor Costescu Drobeta Turnu Severin


Palatul Culturii “Teodor Costescu” Drobeta-Turnu Severin este instituţie publică de cultură, cu personalitate juridică, înfiinţată sub autoritatea Consiliului Local al Municipiului Drobeta Turnu Severin şi organizată ca aşezământ cultural, potrivit prevederilor O.U.G. nr.118 / 2006 privind înfiinţarea, organizarea şi desfăşurarea activităţii aşezămintelor culturale şi a O.G. nr. 26 / 2005 privind managementul instituţiilor publice de cultură, aprobată prin Legea nr. 114 / 2006, modificată prin OUG nr. 189/2008 din 25 noiembrie 2008 privind managementul institutiilor publice de cultură, cu modificările ulterioare.
Patrimoniul Palatului Culturii “Teodor Costescu” Drobeta-Turnu Severin este format din drepturi şi obligaţii asupra unor bunuri aflate în proprietatea publică a statului, precum şi a unor bunuri aflate în proprietatea instituţiei, bunuri pe care le administrează în condiţiile legii:
- Palatul Culturii “Teodor Costescu” Drobeta-Turnu Severin;
-Cetatea Medievală a Severinului, situată pe Bdul. Porțile de Fier;
-Castelul de Apă, situat pe Strada Crișan;
- Salonul Expozițional și Scena din Parcul Pădurea Crihala;
-Căminul Cultural Dudașul Schelei.
Palatul Culturii Teodor Costescu are în prezent în structura de personal un număr total de 69 posturi, din care: 6 posturi de conducere și 63 de execuție, distribuite pe servicii și compartimente astfel:
În subordinea directă a managerului, se află Compartimentul Comunicare Promovare și Relații cu Publicul, care funcționează cu un număr de doi salariați, Inspectori de specialitate Gr. II.
Având în vedere viziunea managerială asupra imaginii instituției și a diseminării informațiilor pentru branding în cultură, necesitatea de a mediatiza producțiile culturale proprii sau contractate, pentru reîntregirea bugetului de venituri proprii și pentru o relație eficientă cu publicul și cu mass-media, este necesară transformarea unui post de Inspector de specialitate Gr. II în Secretar PR/marketing, Gr. IA, astfel Compartimentul Comunicare Promovare și Relații cu Publicul, va funcționa cu un număr de doi salariați: un post - Inspector de specialitate Gr. II și un post Secretar PR/marketing Gr. IA.
Compartiment Contabilitate – Resurse Umane, funcționează sub directa subordonare a managerului și are în structură un număr de 6 posturi care deservesc activitatea financiar contabilă și de resurse umane a instituției. 
Compartimentul Artistic și Muzical funcționează în prezent cu un număr de 18 posturi – referenti instrumentiști și solisti vocali, iar în cadrul compartimentului Patrimoniu și Turism Cultural funcționează un număr de 12 posturi.
Compartimentul Artistic și Muzical și Compartimentul Teatral și Educativ se transformă în Compartimentul Artele Spectacolului și Educație Culturală, cu un număr de 6 posturi structurate astfel: un post regizor artistic, un post secretar artistic și 4 posturi de referent tr. I, pe domeniile de activitate: literar, artistic, clasic și cultură populară, conform Anexei 2.
Serviciul tehnic are în structură un număr de 12 posturi, din care unul de conducere și 11 de execuție. Serviciul Tehnic are în subordine și formația de pompieri în cadrul căreia se regăsesc 5 posturi de servant pompier.
În cadrul Serviciului Tehnic propunem ca posturile transformate din structura Compartimentului Artistic și Muzical,  respectiv 4 posturi de referent de specialitate Gr. II, să fie transformate în : iluminist scenă – un post, manipulant decor – două posturi, recuziter – un post, necesare pentru buna organizare și desfășurare a activităților cultural – artistice care se vor derula pe scena Palatului Culturii Teodor Costescu. 
Astfel, Serviciul Tehnic va avea în componența sa un număr de 16 posturi din care unul de conducere și 15 de execuție.
Serviciul Administrativ și Turism Cultural, cuprinde un post de conducere și 22 posturi de execuție, structurate astfel: Compartimentul Administrativ cu un număr de 10 posturi și Compartimentul Patrimoniu și Turism Cultural cu un număr de 12 posturi ocupate de personal specializat: referenți, referenți de specialitate și inspectori.
Din cadrul acestui serviciu propunem ca postul de Șef Serviciu să fie transformat în Secretar artistic, post ce se va regăsi în Organigrama și Statul de Funcții ale Palatului Culturii Teodor Costescu la Compartimentul Artele Spectacolului și Educație Culturală.
Având în vedere creșterea numărului de evenimente culturale  - spectacole de teatru, de dans, concerte, simpozioane, conferințe, târguri educaționale, concursuri și activități educativ-artistice organizate în parteneriat cu instituțiile de învățământ și alte instituții din Municipiul Drobeta Turnu Severin, de Palatul Culturii Teodor Costescu și implict creșterea semnificativă a numărului de beneficiari culturali, cât și creșterea numărul de vizitatori ai monumentelor istorice aflate în administrarea Palatului Culturii Teodor Costescu – Clădirea Teatrului, Cetatea Medievală a Severinului și Castelul de Apă, în anul 2024 ajungându-se la numărul de  240.000 de beneficiari  culturali, conform Raportului de evaluare a managerului pe anul 2024, pentru buna organizare și desfășurare a tuturor activităților instituției, solicităm transformarea a trei posturi de Referent tr. 1 din cadrul Compartimentului Artistic și Muzical în garderobier – un post și două posturi de supraveghetor sală, care vor deservi toate spațiile în care se vor organiza activități culturale.
Astfel, Compartimentul Administrativ va funcționa cu un număr de 13 posturi și Compartimentul Patrimoniu și Turism Cultural cu un număr de 11 posturi ocupate de personal specializat : referenți, referenți de specialitate și inspectori.
În urma acestor modificări, Palatul Culturii Teodor Costescu, va avea în structura de personal un număr total de 57 posturi, din care: 5 posturi de conducere și 52 de execuție structurate conform anexelor 1 și 2.
Perfecționarea personalului, distribuția, repartizarea și  armonizarea responsabilităților, instituirea unei culturi organizaționale pe domenii de activitate și specializări, abordările operaționale pentru direcțiile generale de acțiune pentru dezvoltarea instituției Palatul Culturii Teodor Costescu sunt cuprinse în proiectul de management pentru perioada august 2022 – august 2025, așa cum a fost aprobat prin HCL 256/29.09.2022. Aceste aspecte cuprinse în HCL amintită, precum și noile modificări legislative, stau la baza noilor propuneri pentru Organigramă și  Stat de funcții. 
Având in vedere înființarea Ansamblului Folcloric Izvorașul Drobeta Turnu Severin, ca instituție publică – așezământ cultural - instituție de spectacole și concerte (de repertoriu), cu personalitate juridică, aflată în subordinea Consiliului Local și a Primăriei Municipiului Drobeta Turnu Severin, se transferă 12 posturi la această instituție nou înființată din  cadrul  Statului de funcții al Palatului Culturii Teodor Costescu Drobeta Turnu Severin. Urmare a reorganizării instituției Palatul Culturii Teodor Costescu și înființării Ansamblului Folcloric Izvorașul Drobeta Turnu Severin,  12 posturi din Organigrama și Ștatul de funcții ale Palatului Culturii Teodor Costescu se desființează și se vor  regăsii în Ștatul de funcții al Ansamblului Folcloric Izvorașul Drobeta Turnu Severin ce se va înființa, transferul personalului aferent urmând a se efectua conform legii.  
[bookmark: _GoBack]Ținând cont de modificările propuse în cadrul Organigramei și a Statului de funcții ale Palatului Culturii Teodor Costescu Drobeta Turnu Severin, propunem totodată modificarea Regulamentului de Organizare și Funcționare ale Palatului Culturii Teodor Costescu. 
Având în vedere cele prezentate, propunem spre aprobare prezentul Raport de specialitate privind reorganizarea Palatului Culturii Teodor Costescu, modificarea Organigramei, a Statului de funcții în regim contractual și a Regulamentului de Organizare și Funcționare ale Palatului Culturii Teodor Costescu Drobeta Turnu Severin, conform anexelor 1, 2, și 3.


   Manager, 						Compartiment Financiar-Contabil,	
prof. drd. Rosemarie Delia Rîmniceanu 			        Elena Mihaela Răducan

